מיקרוסופט קופיילוט

מיקרוסופט קופיילוט (באנגלית: Microsoft Copilot) היא תוכנת בינה מלאכותית יוצרת המשולבת בתוכנות שונות של מיקרוסופט ואשר נועדה לשפר את הפרודוקטיביות של המשתמשים בביצוע משימות שונות באמצעות טכנולוגיית בינה מלאכותית. התוכנה, אשר מבוססת על מודל שפה גדול, משתמשת במודל פרומתאוס של מיקרוסופט אשר בנוי על מודל השפה GPT-4 של OpenAI. התוכנה יצאה לשווקים בפברואר 2023 כתחליף של של מיקרוסופט ליישום העוזרת האישית הווירטואלית קורטנה. המיתוג של התוכנה היה בתחילה "Bing Chat" ולפי הפרסום הראשוני הוא היה אמור בעיקר לסייע למשתמשים במנוע החיפוש של מיקרוסופט בינג ובדפדפן האינטרנט של מיקרוסופט מיקרוסופט אדג'. במהלך שנת 2023, מיקרוסופט בחרה במקום זאת במיתוג "קופיילוט", כחיזוק של האנלוגיה לטייס משנה במטוסים. בכנס "Build 2023" של מיקרוסופט, החברה הכריזה לראשונה על תוכניותיה לשלב את הקופיילוט במערכת ההפעלה Windows 11 באופן אשר יאפשר למשתמשים לגשת אל השירות ישירות דרך שורת המשימות במערכת ההפעלה. בינואר 2024 הוכרז לראשונה שהמקלדות של Windows יכילו מקש קופיילוט ייעודי. הקופיילוט זמין לציבור על בסיס מודל פרימיום. רוב הפיצ'רים של התוכנה זמינים למרבית המשתמשים, בעוד שפיצ'רים מתקדמים יותר, כמו יצירת צ'אטבוט מותאם אישית, ניתנים רק למנויים בתשלום במסגרת שירות המנוי בתשלום. מספר צ'אטבוטים המוגדרים כברירת מחדל זמינים בגרסה החינמית של התוכנה, כולל הצ'אטבוט הסטנדרטי של קופליילוט וכמו גם הצ'אטבוט Microsoft Designer אשר משתמשים ב-Image Creator על מנת ליצור תמונות על סמך תיאור טקסטואלי של המשתמש. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. Microsoft 365 Copilot – כלי אשר משולב בגרסאות החדשות של יישומי חבילת התוכנה Microsoft 365, כגון Word, Excel, PowerPoint, Outlook ו-Teams ומאפשר בין היתר לשכתב וליצור טקסטים חדשים על סמך הנחיות אותם המשתמש מספק בשפה טבעית. באקסל הכלי מסוגל לסייע למשתמשים בניתוח נתונים בגיליונות האלקטרוניים על ידי עיצוב נתונים, יצירת גרפים, יצירת טבלאות ציר, זיהוי מגמות וסיכום מידע, וכמו גם לייצר נוסחאות מורכבות עבור המשתמשים. בפאורפוינט הכלי מסוגל ליצור באופן אוטומטי מצגות המסכמות מידע ממסמכי וורד או גיליונות אקסל, או על סמך הנחיות אותם המשתמש מספק בשפה טבעית. בנוסף, הכלי מסוגל גם לבצע התאמות שונות לעיצוב הטקסטים, ההנפשה, המראה הכללי, ואורך המצגות על סמך הנחיות המשתמש. ב-Outlook הכלי מסוגל לנסח הודעות דואר אלקטרוני, לשנות את האורך והסגנון שלהם על סמך הנחיות המשתמש. בנוסף הכלי מסוגל לספק תמצות של הודעות דואר אלקטרוני ארוכות. ב-Microsoft Teams הכלי מסוגל לתמלל פגישות, ובצע סיכומים לתוכן עליו דיברו המשתתפים במפגשים שהתקיימו ב-Teams. Copilot Pro – כלי למנויים בתשלום שהושק בינואר 2024 אשר עולה 20 דולרים בחודש. הכלי מאפשר למשתמשים ליצור צ'אטבוטים מותאמים אישית עם Copilot GPT Builder, ומספק רזולוציית תמונה גבוהה יותר ב-Image Creator.‏ צ'אטבוטים – הכלי מכיל מספר צ'אטבוטים המוגדרים כברירת מחדל, כגון הצ'אטבוט הסטנדרטי של קופיילוט, Microsoft Designer (להפקת תמונות על סמך הנחיות של המשתמש), וצ'אטבוטים אחרים כמו "מתכנן הטיולים", "עוזר בישול" ו"מאמן כושר". שילוב במערכת ההפעלה Windows – במערכת ההפעלה Windows ניתן לגשת למיקרוסופט קופיילוט דרך שורת המשימות. הכלי אשר משולב במערכת ההפעלה תומך בפקודות קוליות. כלי זה ניתן להפעיל גם באמצעות מקש הקופיילוט הייעודי במקלדת במקלדות המורשות של מיקרוסופט אשר מיוצרות משנת 2024 ואילך. אפליקציות לנייד – אפליקציות של מיקרוסופט קופיילוט זמינות הן לטלפונים חכמים עם מערכות הפעלה של Android‏ ו-iOS.‏ מדיה וקבצים בנושא מיקרוסופט קופיילוט בוויקישיתוף אתר האינטרנט הרשמי של מיקרוסופט קופיילוט Stallbaumer, Colette (2023-03-16). "Introducing Microsoft 365 Copilot". Microsoft 365 Blog (באנגלית). נבדק ב-2023-04-05. Warren, Tom (2023-03-17). "Microsoft's new Copilot will change Office documents forever". The Verge (באנגלית). נבדק ב-2023-04-05. Newman, Daniel. "Microsoft Copilot: Generative AI Adds An MBA To Your Day-To-Day". Forbes (באנגלית). נבדק ב-2023-04-05. Warren, Tom (15 בינואר 2024). "Microsoft's new Copilot Pro brings AI-powered Office features to the rest of us". The Verge. Vox Media. נבדק ב-18 בינואר 2024. {{cite web}}: (עזרה) Mehdi, Yusuf (2024-01-15). "Bringing the full power of Copilot to more people and businesses". The Official Microsoft Blog (באנגלית). נבדק ב-2024-01-18. Muchmore, Michael (30 בספטמבר 2023). "Hands On With Microsoft Copilot in Windows 11, Your Latest AI Assistant". PC Mag. נבדק ב-7 בינואר 2024. {{cite web}}: (עזרה) Warren, Tom (2023-12-26). "Microsoft Copilot is now available as a ChatGPT-like app on Android". The Verge (באנגלית). נבדק ב-2023-12-29. Roth, Emma (29 בדצמבר 2023). "Microsoft's Copilot app is now available on iOS". The Verge. Vox Media. נבדק ב-6 בינואר 2024. {{cite web}}: (עזרה)